Мухамед Шемзедин Хафис 8
Гледај лале и зумбуле
Безобразне безбожнике,
Шарен-чаше подизали,
Ишту вина руменике.

Глед устоку чило момче,
Где залуди ђулистан! 
Шапће листу и пупољку,
Изањ ружу мами ван.

С кураном се баш не слажу 
Лаке ове дангубице,
И смирене моје мисли
Решетају немилице.

Али Хафис бољи куран
Из селминог чита лица,
Из њег учи суру мрака —
Из два стиха обрвица.

Племенитост и чистоћа —
Тим се, браћо, поносите:
Племенито пите вино, —
Кад пијете чисто пите.

Изкупљене све мантије
Што за вино беху дане,
Једна само хафисова
У механи нек остане.

Неће Хафис после смрти
Да у хладној труне раци,
Остави га у подруму —
У пуно га буре баци.

Извор 
Јовановић, Јован Змај (1861). Источни бисер. Скупљене песме разних источних песника. стр. 21-22.

Јован Јовановић Змај
Георг Фридрих Даумер
Мухамед Шемсудин Хафиз
Преводи
1861.